সীতাকুণ্ডের জঙ্গি আস্তানায় বিস্ফোরক উদ্ধার ও পাঁচজন নিহতের ঘটনায় চারটি মামলা হয়েছে। পুলিশ বাদী হয়ে শুক্রবার সকালে সীতাকুণ্ড থানায় হত্যা, অস্ত্র, বিস্ফোরক ও সন্ত্রাসবিরোধী আইনে মামলাগুলি করে। চট্টগ্রামের পুলিশ সুপার নূরে আলম মিনা এ তথ্য নিশ্চিত করেছেন। তিনি জানান, নামার বাজারের সাধন কুটির থেকে গ্রেপ্তার জঙ্গি দম্পতি জসীম ও আর্জিনাকে সবগুলো মামলার আসামি করা হয়েছে। এ ছাড়া হত্যা মামলায় অজ্ঞাতপরিচয় ব্যক্তিদের আসামি করা হয়েছে।